Legal Document

Category: 156

Text:
1. ΝΟΜΟΣ υπ’ αριθ. 749 της 3/9 Αυγ. 1948 (ΦΕΚ Α΄ 200)  Περί Παιδικών Εξοχών και Ειδικών Εστιών Σιτίσεως Παίδων.  ΚΕΦΑΛΑΙΟΝ Α΄. Άρθρ.1.-1.Παιδιά μη χρήζοντα πρεβεντοριακής περιθάλψεως, των οποίων όμως η υγεία έχει ανάγκην ενισχύσεως, αποστέλλονται εις τας Παιδικάς Εξοχάς τας οργανουμένας υπό του Υπουργείου Κοινωνικής Προνοίας ή των υπ’ αυτού ειδικώς εξουσιοδοτημένων οργανισμών. 2.Κριτήρια των κατά την προηγουμένην παράγραφον παιδίων είναι α)η κακή οικονομική κατάστασις της οικογενείας των (ή η επαγγελματική απασχόλησις αυτών ή της οικογενείας των ή επιβάλλουσα την ανάγκην της ενισχύσεώς των), β)η κατοικία των και η συνοικία εις ήν αύτη κείται, γ)καθυστερημένη ανάπτυξις (βάρος, ανάπτυξις κλπ.), δ)αναιμία και επίσχνασις και ε)παλαιά αδενοπάθεια ή αδυναμία μη οφειλομένη εις υπάρχουσαν μολυσματικήν νόσον. 3.Αποκλείονται των Παιδικών Εξοχών προσωρινώς και μέχρις εξυγιάνσεώς των τα πάσχοντα από μεταδοτικά δερματικά, οφθαλμολογικά και οξέα μεταδοτικά νοσήματα (κοκκίτης, ρινοφθερίτης κλπ.). 4.Αποκλείονται απολύτως των Παιδικών Εξοχών τα πάσχοντα από ψυχονευρωτικά νοσήματα (επιληψία κλπ.) ή από ηλιθιότητα και βλακείαν. «5.Βάσει των κατά τας προηγουμένας παραγράφους καθοριζομένων κριτηρίων, η επιλογή των παιδιών των αποστελλομένων εις τας Παιδικάς εξοχάς, περιορίζεται αποκλειστικώς μεταξύ: α)Εργαζομένων νέων και νεανίδων, ως και φοιτώντων εις νυκτερινάς τεχνικάς Σχολάς, της ιδιότητος των μεν πρώτων διαπιστουμένης εκ του βιβλιαρίου ασφαλίσεως παρά τω Ι.Κ.Α. ή εκ βεβαιώσεωες του εργοδότου θεωρουμένης παρ’ αρμοδίας Κρατικής Αρχής, των δε δευτέρων εκ βεβαιώσεως της παρ’ η φοιτώσι Σχολής. β)Παιδιών τελούντων υπό τακτικήν ιατρικήν παρακολούθησιν των Κρατικών Πολυϊατρείων, των ιατρείων του Π.Ι.Κ.Π.Α. ή Ι.Κ.Α. προ της ενάρξεως της κατασκηνωτικής περιόδου. Η αποστολή εις Παιδικάς εξοχάς παιδιών μη ανηκόντων εις τας κατά τα άνω καθοριζομένας κατηγορίας, δαπάναις του Κράτους, συνεπάγεται τον καταλογισμόν της αναλόγου δαπάνης εις βάρος των υπευθύνων κατά τας διατάξεις του άρθρ. 27 του από 4.7.49 Β.Δ/τος «περί τρόπου διαχειρίσεως και οικονομικού ελέγχου των Οργανισμών και Επιτροπών των εξουσιοδοτημένων δια την οργάνωσιν και λειτουργίαν Παιδικών Εξοχών». Η παρ. 5 προσετέθη δια του άρθρ. 1 του Νόμ. 1727/1951. Άρθρ.2.-Αι Παιδικαί Εξοχαί αρμοδιότητος Υπουργείου Κοινωνικής Προνοίας λειτουργούν κυρίως εις αστικά Κέντρα, κατά προτίμησιν όπου συντρέχουν περισσότερον δυσμενείς παράγοντες επί της υγείας της παιδικής ηλικίας. Βάσει των ανωτέρω κριτηρίων ο Υπουργός Κοινωνικής Προνοίας, μετά γνώμην της υπό του άρθρ. 5 του παρόντος προβλεπομένης «Κεντρικής Επιτροπής Παιδικών Εξοχών» οριζει κατ’ έτος δι’ αποφάσεώς του τας περιοχάς του Κράτους, εις ας θέλουσι λειτουργήσει Παιδικαί Εξοχαί ως και τον αριθμόν των παιδίων των εξυπηρετηθησομένων εν εκάστη τούτων. Άρθρ.3.-1.Η περίοδος των Παιδικών Εξοχών άρχεται την 1ην Ιουνίου και λήγει την 30ην Σεπτεμβρίου εκάστου έτους. 2.Προ της ενάρξεως εκάστης περιόδου δια Β.Δ/ τος εκδιδομένου προτάσει του Υπουργού Κοινωνικής Προνοίας και μετά γνώμην της Κεντρικής Επιτροπής Παιδικών Εξοχών ορίζονται οι οργανισμοί, εις τους οποίους παρέχεται η εξουσιοδότησις του Υπουργείου προς οργάνωσιν και λειτουργίαν Παιδικών Εξοχών. Δι’ αποφάσεων του Υπουργού Κοινωνικής Προ νοίας εκδιομένων μετά γνώμην της «Κεντρική  Επιτροπής      Παιδικών      Εξοχών»         καθορίζονται       Σελ. 199 Κατασκηνώσεις - Παιδικές Εξοχές 35.Δ.μ.1   718 η συμμετοχή των οργανισμών τούτων εις τα έξοδα των εγκαταστάσεων και λειτουργίας των Παιδικών Εξοχών, το ποσόν αυτής ως και η εκ μέρους του Κρατικού Προϋπολογισμού παρασχθησομένη, δι’ επιχορηγήσεως, οικονομική ενίσχυσις. Κατά την πρώτην εφαρμογήν του παρόντος η έκδοσις του κατά το παρόν άρθρον Β.Δ/τος επιτρέπεται και πέραν της τιθεμένης προθεσμίας. 3.Όπου δεν υφίστανται οργανισμοί ικανοί ν’ αναλάβωσι το έργον της οργανώσεως και λειτουργίας των Παιδικών Εξοχών ή όπου ο αριθμός των κριθέντων δια Παιδικάς Εξοχάς παιδίων υπερβαίνει τας δυνατότητας των ορισθέντων κατά τας διατάξεις της προγηουμένης παραγράφου οργανισμών, ο Υπουργός Κοινωνικής Προνοίας δύναται να συνιστά δι’ αποφάσεώς του επιτροπάς αποτελουμένας εκ 5 έως 10 μελών, το έν τρίτον τουλάχιστον των οποίων λαμβάνονται μεταξύ δημοσίων υπαλλήλων ή των Διευθυντών των υποκαταστημάτων ανεγνωρισμένων Τραπεζών, οι δε υπόλοιποι μεταξύ των ευϋπολήπτων πολιτών της έδρας των επιτροπών προτιμωμένων των εχόντων πείραν εις τα ζητήματα των Παιδικών Εξοχών. Αι δαπάναι εγκαταστάσεως και λειτουργίας των παρά των Επιτροπών τούτων οργανουμένων Παιδικών Εξοχών βαρύνουν τον Κρατικόν Προϋπολογισμόν, καθορίζονται δε δι’ αποφάσεων του Υπουργού Κοινωνικής Προνοίας μετά γνώμην της Κεντρικής Επιτροπής Παιδικών Εξοχών. 4.Το δικαίωμα της συστάσεως των κατά τα άνω επιτροπών ο Υπουργός Κοινωνικής Προνοίας δύναται να μεταβιβάζη δι’ αποφάσεώς του εις τους οικείους Γενικούς Διοικητάς ή Νομάρχας. 5.Δι’ αποφάσεως του Υπουργού Κοινωνικής Προνοίας εκδιδομένης μετά γνώμην της Κεντρικής Επιτροπής οργανώσεως Παιδικών εξοχών, καθορισθήσονται τα της λειτουργίας των κατά την παρ. 3 του παρόντος επιτροπών. Άρθρ.4.-1.Δι’ αποφάσεων του Υπουργού Κοινωνικής Προνοίας εκδιδομένων μετά γνώμην της «Κεντρικής Επιτροπής Παιδικών Εξοχών», δύναται να επιτρέπηται εις τας επιτροπάς και οργανισμούς τους κατά τα άνω εξουσιοδοτημένους, η εκτέλεσις δαπανών εγκαταστάσεως και λειτουργίας των παρ’ αυτών οργανουμένων Παιδικών Εξοχών, κατά παρέκκλισιν των κειμένων λογιστικών διατάξεων περί εκτελέσεως έργων και προμηθειών. 2.Όμοίως δι’ αποφάσεων του Υπουργού Κοινωνικής Προνοίας εκδιδομένων μετά γνώμην της Κεντρικής Επιτροπής Παιδικών Εξοχών δύναται να καθορίζηται το ποσόν της αποζημιώσεως της καταβλητέας εις το προσωπικόν το χρησιμοποιούμενον κατά την κατασκηνωτικήν περίοδον εις τας Παιδικάς Εξοχάς τας οργανουμένας παρά του Υπουργείου Κοινωνικής Προνοίας ή των Επιτροπών και οργανισμών των παρ’ αυτού εξουσιοδοτημένων.  Σελ. 200 Άρθρ.5.-1.Δια την καλλιτέραν οργάνωσιν και λειτουργίαν των Παιδικών Εξοχών ως και την αρτιωτέραν κατάρτισιν των παρ’ αυτών χρησιμοποιουμένων στελεχών, καθίσταται παρά τη αρμοδία υπηρεσία του Υπουργείου Κοινωνικής Προνοίας «Κεντρική Επιτροπή Παιδικών Εξοχών» έχουσα ιδίαν νομικήν προσωπικότητα και αποτελουμένη εκ: Περί των μελών άτινα συγκροτούν ήδη την άνω Επιτροπήν, βλ. Β.Δ. 11 Μαΐου /4 Ιουν. 1954 (κατωτ. αριθ. 7). 2.Τα της αρμοδιότητος της επιτροπής, εκλογής του Προεδρείου, απαρτίας τρόπου λήψεως αποφάσεων και λειτουργίας εν γένει ταύτης ορίζονται δι’ αποφάσεως του Υπουργού Κοινωνικής Προνοίας δημοσιευομένης εις την Εφημερίδα της Κυβερνήσεως. 3.Αι αποφάσεις της Κεντρικής Επιτροπής οργανώσεως Παιδικών Εξοχών εκτελούνται παρά της αρμοδίας υπηρεσίας του Υπουργείου Κοινωνικής Προνοίας. Άρθρ.6.-(Κατηργήθη δια του άρθρ. 9 παρ. 3 του Νόμ. 3703/1957). Άρθρ.7.-1.Δια Β.Δ/τος προκαλουμένου υπό του Υπουργού Κοινωνικής Προνοίας, μετά γνώμην του Συμβουλίου Μητρότητος και Παιδικών Ηλικιών, καθορισθήσονται τα της οργανώσεως και λειτουργίας των Παιδικών Εξοχών ως και αι κυρώσεις δια τας τυχόν παραβάσεις των κειμένων σχετικών διατάξεων. 2.Ομοίως δια Β.Δ/των προκαλουμένων υπό του Υπουργού Κοινωνικής Προνοίας μετά γνώμην της Κεντρικής Επιτροπής Παιδικών Εξοχών, καθορισθήσονται ο τρόπος της διαχειρίσεως και του οικονομικού ελέγχου των οργανισμών ή επιτροπών των εξουσιοδοτημένων προς οργάνωσιν και λειτουργίαν Παιδικών Εξοχών, ο τρόπος διαχειρίσεως του κατά το άρθρ. 6 του παρόντος λογαρισμού, και η εις βάρος αυτού καταβαλλομένη αποζημίωσις των επί της οργανώσεως, ελέγχου και επιθεωρήσεως των Παιδικών Εξοχών υπαλλήλων, των μελών, Εισηγητών και Γραμματέως της Κεντρικής Επιτροπής Παιδικών Εξοχών και του διδακτικού και διοικητικού προσωπικού των Σχολών στελεχών Παιδικών Εξοχών. 3.Δι’ ειδικών κανονισμών καταρτισθησομένων υπό της Κεντρικής Επιτροπής Παιδικών Εξοχών και εγκρινομένων υπό του Υπουργού Κοινωνικής Προνοίας θέλουσι καθορισθή πάσαι αι λεπτομέρειαι της εσωτερικής λειτουργίας των Παιδικών Εξοχών.  35.Δ.μ.1 Κατασκηνώσεις - Παιδικές Εξοχές   719 Άρθρ.8.-1.«Η ίδρυση και λειτουργία παιδικών εξοχών από υπηρεσίες του κράτους ή δήμους και κοινότητες ή οργανισμούς ή οργανώσεις, που δεν υπάγονται, σύμφωνα με τις καταστατικές τους διατάξεις, στην αρμοδιότητα του Υπουργείου Υγείας, Πρόνοιας και Κοινωνικών Ασφαλίσεων, επιτρέπεται μόνο ύστερα από άδεια που χορηγείται με απόφαση του οικείου νομάρχη». Το πρώτο εδάφιο αντικαταστάθηκε ως άνω από την παρ. 1 άρθρ. 50 Νομ. 1832/16-17 Φεβρ. 1989 (ΦΕΚ Α΄ 54), (τόμ. 3 σελ. 52,280). Δια της αποφάσεως καθορίζεται ο τόπος εγκαταστάσεως, ο αριθμός των εξυπηρετηθησομένων παιδιών, τα της οικονομικής ενισχύσεως υπό του Υπουργείου Προνοίας ως και τα της εποπτείας και ελέγχου, όστις πάντως δέον να ασκήται και παρά του Υπουργείου Προνοίας. Δια κοινών αποφάσεων των Υπουργών Προνοίας και Εργασίας ορίζονται γενικώς οι όροι της λειτουργίας ενισχύσεως και του ελέγχου των εξοχών των οργανουμένων υπό οργανισμών κοινωνικής πολιτικής ή εργοδοτών ή ενώσεων αυτών ή εργατικών οργανώσεων προς ψυχαγωγίαν των εργαζομένων και των τέκνων αυτών. 3.Ομοίως τελούσιν υπό τον έλεγχον και την εποπτείαν του Υπουργείου Κοιν. Προνοίας Παιδικαί εξοχαί οργανούμεναι δι’ ιδίων μέσων υπό φυσικών ή νομικών προσώπων εις ας γίνονται δεκτά παιδιά επί πληρωμή ή μη. Δια την σύστασιν των κατά τα άνω παιδικών εξοχών απαιτείται προηγουμένη άδεια του Υπουργείου Κοιν. Προνοίας εν τη οποία καθορίζονται και οι όροι της λειτουργίας αυτών. Αν οικείαι Αστυνομικαί αρχαί υποχρεούνται να προβαίνωσιν αυτεπαγγέλτως εις την απαγόρευσιν της λειτουργίας των εν τη περιφερεία των υφισταμένων άνευ της νομίμου αδείας παιδικών εξοχών. Άρθρ.9.-Τα άρθρ. 10 και 11 του υπ’ αριθ. 478/1947 Ν.Δ/τος «περί Πρεβεντορίων» καταργούνται. ΚΕΦΑΛΑΙΟΝ Β΄. Περί Ειδικών Εστιών Σιτίσεως Παίδων Άρθρ.10.-1.Σκοπός των Ειδικών Εστιών Σιτίσεως Παίδων είναι η ενίσχυσις της διατροφής ωρισμένης κατηγορίας παίδων. 2.Εις τας κατά την προηγουμένην παράγραφον «Ειδικάς Εστίας Σιτίσεως Παίδων» εγγράφονται τα σαφώς υποσιτιζόμενα, τα εν αναρρώσει εκ σοβαράς νόσου ευρισκόμενα ή επίνοσα μη εύπορα παιδία βάσει κριτηρίων καθοριζομένων δι’ αποφάσεως του Υπουργού Κοινωνικής Προνοίας εκδιδομένης μετά γνώμην του Συμβουλίου Μητρότητος και Παιδικών Ηλικιών. 3.Εφεξής η σύστασις «Ειδικών Εστιών Σιτίσεως Παίδων» γίνεται μόνον κατόπιν αποφάσεως του Υπουργού Κοινωνικής Προνοίας, εκδιδομένης μετά γνώμην του Συμβουλίου Μητρότητος και Παιδικών Ηλικιών εν τη οποία καθορίζονται οι όροι λειτουργίας και η νομική υπόστασις αυτών. Άρθρ.11.-1.Οι εις τας «Ειδικάς Εστίας σιτίσεως Παίδων» εγγραφόμενοι παίδες υποχρεούνται εις την καταβολήν εισφοράς καθοριζομένης εκάστοτε δι’ αποφάσεως του Υπουργού Κοινωνικής Προνοίας. Η εισφορά αύτη αποτελεί έσοδον των Ειδικών Εστιών και διατίθεται προς κάλυψιν των εξόδων λειτουργίας αυτών. Δωρεάν εγγραφής δικαιούνται μόνον οι χαρακτηριζόμενοι ως άποροι κατά τας κειμένας διατάξεις, ή δι’ ους συντρέχουσιν ειδικαί περιπτωσεις καθοριζόμεναι δι’ αποφάσεως του Υπουργού Κοινωνικής Προνοίας μετά γνώμην του Συμβουλίου Μητρότητος και Παιδικών Ηλικιών. 2.Προς συμπληρωματικήν κάλυψιν των δαπανών λειτουργίας των Ειδικών Εστιών Σιτίσεως Παίδων των λειτουργουσών ήδη παρά τω Πατριωτικώ Ιδρύματι Κοινωνικής Προνοίας και Αντιλήψεως, ως και των εφεξής συσταθησομένων τοιούτων κατά τας διατάξεις του άρθρ. 1 του παρόντος Νόμου, παρέχονται ανάλογοι Κρατικαί επιχορηγήσεις, εις βάρος της ειδικής πιστώσεως της αναγραφομένης εις τον προϋπολογισμόν εξόδων του Υπουργείου Κοινωνικής Προνοίας. Ομοίως δι’ επιχορηγήσεως καλυφθήσονται αι μέχρι της ισχύος του παρόντος προς τον άνω σκοπόν πραγματοποιηθείσαι δαπάναι παρά του Πατριωτικού Ιδρύματος Κοινωνικής Προνοίας και Αντιλήψεως. Άρθρ.12.-Αι περί μαθητικών εξοχών και μαθητικών συσσιτίων κείμεναι διατάξεις εξακολουθούσιν ισχύουσαι και μετά την δημοσίευσιν του παρόντος Νόμου, εις τας διατάξεις του οποίου δεν υπάγονται. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.